
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A NR. 100
                                                               din 25 iunie 2020
  privind modificarea Organigramei și a Statului de funcții ale Direcției de Asistență Socială Sighișoara

  Consiliul Local al Municipiului Sighişoara, întrunit în ședință ordinară,
  Luând act de proiectul de hotărâre, înregistrat cu nr. 13.930/15.06.2020 și la Consiliul Local Sighișoara cu nr. 13.989/15.06.2020, de referatul de aprobare, înregistrat cu nr. 13.929/15.06.2020, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;
  Având în vedere:

- Hotărârea Consiliului Local Sighișoara nr. 84/29.03.2018 privind înființarea Direcției de Asistență Socială Sighișoara, cu personalitate juridică, în subordinea Consiliului Local Sighișoara, precum și aprobarea Organigramei și a Statului de funcții ale acesteia, cu modificările și completările ulterioare;
- Regulamentul de Organizare și Funcționare al Direcției de Asistență Socială Sighișoara, aprobat prin Hotărârea Consiliului Local Sighișoara nr. 109/18.05.2018 și actualizat prin Hotărârea Consiliului Local Sighișoara nr. 154/31.07.2018, cu precădere cele referitoare la atribuţiile şi competenţele specifice fiecărui serviciu/birou/compartiment din cadrul Direcției de Asistență Socială Sighișoara, așa cum sunt ele prezentate la art. 27 din regulament, în speță la punctul II, subpunctul 1 al art. 27 – Compartiment Economico-Financiar;

- adresa  Agenției Naționale a Funcționarilor Publici cu nr. 47058/2019, înregistrată la Direcția de Asistență Socială Sighișoara cu nr. 2.395/26.11.2019, prin care se comunică observația cu privire la postul de natură contractuală din cadrul Compartimentului economico-financiar, în sensul respectării dispozițiilor art. 370 alin. (2) lit d) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, referitor la activitățile de gestionarea resurselor umane și a fondurilor publice, cu caracter general care implică exercitarea prerogativelor de putere publică și alin. (4), al aceluiași articol, care stipulează că stabilirea posturilor în regim de funcție publică este obligatorie, în măsura în care sunt îndeplinite activități care implică exercitarea prerogativelor de putere publică;

- fișa postului aferentă funcției contractuale de execuție vacantă de casier din cadrul Compartimentului Economico-Financiar – Biroul Economico-Financiar, Resurse Umane, Informatică, Monitorizare și Analiză Statistică;

-  dispozițiile art. 370 alin. (2) lit. d) și alin. (4), art. 405, art. 406, art. 407 și art. 409 alin. (1) și alin. (3) lit. c) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

- Legea - cadru nr. 153/2017 privind salarizarea personalului plătit din fonduri publice, cu modificările și completările ulterioare și prevederile H.G. nr. 935/2019 pentru stabilirea salariului de bază minim brut pe ţară garantat în plată;

    Având în vedere Raportul de specialitate al Direcției de Asistență Socială Sighișoara cu nr. 1.211/12.06.2020, înregistrat la Municipiul Sighișoara cu nr. 13.988/15.06.2020, prin care se propune stabilirea funcției publice de execuție vacante de referent, clasa III, grad profesional principal la nivelul  Direcției de Asistență Socială Sighișoara, prin transformarea funcției contractuale de execuție vacante de casier din cadrul Compartimentului Economico-Financiar – Biroul Economico-Financiar, Resurse Umane, Informatică, Monitorizare și Analiză Statistică, în funcția publică de execuție de referent, clasa III, grad profesional principal, vacantă, precum și modificarea în mod corespunzător a Organigramei și a Statului de funcții ale acestei instituții, conform anexei nr. 1 și anexei nr. 2 la prezenta;
    Având în vedere avizele favorabile ale tuturor comisiilor pe domenii de specialitate;
  În temeiul prevederilor art. 129 alin. (2) lit. a) și lit. d), alin. (3) lit. c), alin. (7) lit. b) și alin. (14), art. 139 alin. (1) și ale art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ş T E:
 Art. 1. Se aprobă stabilirea funcției publice de execuție vacante de referent, clasa III, grad profesional principal la nivelul Direcției de Asistență Socială Sighișoara, prin transformarea funcției contractuale de execuție vacante de casier din cadrul Compartimentului Economico-Financiar – Biroul Economico-Financiar, Resurse Umane, Informatică, Monitorizare și Analiză Statistică, în funcția publică de execuție de referent, clasa III, grad profesional principal, vacantă.
 Art. 2. Date fiind prevederile art. 1 din prezenta hotărâre, Organigrama și Statul de funcții ale Direcției de Asistență Socială Sighișoara se modifică în mod corespunzător, potrivit anexei nr. 1 și respectiv anexei nr. 2, care fac parte integrantă din prezenta hotărâre.
 Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara și Direcția de Asistență Socială Sighișoara.
    Art. 4. Prin grija Secretarului General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Directorului executiv al Direcției de Asistență Socială Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

            Toth Tivadar    

                                Contrasemnează pentru legalitate
                        SECRETARUL GENERAL al municipiului,
              Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  1 ex. Serviciul Resurse Umane și Administrare Sistem Informatic;

  1 ex. Biroul Buget, Contabilitate, Salarizare – Direcția Economică;
  2 ex. Direcția de Asistență Socială Sighișoara.
10 ex.
B.A. 
